गोपनीयता सूचना (हामी विद्यार्थीको जानकारी कसरी प्रयोग गर्छौं)
ग्लासगो शैक्षिक मनोविज्ञान सेवाले हाम्रो सेवामा संलग्न बालबालिका पहिचान गर्न र बालबालिकाका आवश्यकतासँग सम्बन्धित जानकारी सङ्कलन गर्छ। यो जानकारी उनीहरूको प्रारम्भिक वर्ष वा विद्यालय सेटिङ, अभिभावक र हेरचाहकर्ताहरू, तथा संलग्न अन्य एजेन्सीहरूबाट सङ्कलन गरिन्छ। यो जानकारी सहयोगात्मक रूपमा मूल्याङ्कन र योजना बनाउन प्रयोग गरिन्छ जसले बालबालिकाका अतिरिक्त सहयोग आवश्यकताहरू पूरा गर्न मद्दत गर्छ।
हामी के-कस्ता व्यक्तिगत डेटा प्रयोग/सङ्कलन गर्छौं?
. व्यक्तिगत पहिचानकर्ता र सम्पर्क विवरणहरू (जस्तै नाम, जन्म मिति, ठेगाना, अभिभावक/हेरचाहकर्ताको सम्पर्क विवरण, संस्था नाम)
• विशेषताहरू (जस्तै जातीयता, लिङ्ग, भाषा)	
• हामीसँग भएको सञ्चार र हाम्रो प्रतिक्रिया
• मूल्याङ्कन जानकारी, हामीसँग साझा गरिएका विचारहरू, शैक्षिक प्रगतिको रिपोर्टहरू, दिइएका सल्लाहहरू, हस्तक्षेप रेकर्डहरू, कल्याण मूल्याङ्कन योजना (WAP), बैठकको कार्यसूची, समन्वित सहयोग योजना र साझेदार एजेन्सी तथा सेवाहरूबाट प्राप्त रिपोर्टहरू
हामी तपाईंको जानकारी किन सङ्कलन र प्रयोग गर्छौं?
GEPS ले तपाईं र तपाईंको बच्चा वा युवा व्यक्तिबारे जानकारी सङ्कलन गर्छ ताकि तपाईंलाई शैक्षिक मनोविज्ञान सेवा प्रदान गर्न सकियोस्। शैक्षिक मनोविज्ञान सेवामा पहुँच पाउनु तपाईं वा युवा व्यक्तिको रोजाइ हो।तपाईंले हाम्रो सेवा प्रयोग गर्न दिएको सहमति जुनसुकै बेला फिर्ता लिन सक्नुहुन्छ, यद्यपि हामी तल उल्लिखित अभिलेख संरक्षण अवधिको अनुसार राखिएको डेटा प्रक्रिया गर्न आवश्यक हुनेछ।GEPS अनुसन्धान र मूल्याङ्कन गतिविधि पनि गर्छ। जब यस्तो गरिन्छ, तपाईं वा तपाईंको बच्चाको अनुमति लिएर मात्र जानकारी सङ्कलन गरिन्छ।यदि तपाईं अनुसन्धान वा मूल्याङ्कन गतिविधिमा सहभागी हुन चाहनुहुन्न भने, यसले हामीले तपाईं वा तपाईंको बच्चालाई दिने शैक्षिक मनोविज्ञान सेवामा कुनै असर पार्दैन। जानकारी तलका उद्देश्यहरूका लागि सङ्कलन गरिरहेको हो:
१. बालबालिका र युवा पुस्ताका लागि शैक्षिक मनोविज्ञान सेवा प्रदान गर्न
२. तपाईं वा तपाईंको बच्चासँग यस सेवाबारे सञ्चार गर्न, र तपाईं वा तपाईंको बच्चालाई साथै तपाईं वा तपाईंको बच्चासँग काम गर्नेहरूलाई सल्लाह दिन
३. कल्याण मूल्याङ्कन योजना (WAP) वा समन्वित सहयोग योजनामा योगदान पुर्‍याउन
४. शिक्षा प्राधिकरणको तर्फबाट अनुसन्धान गर्न
संयुक्त अधिराज्य सामान्य डेटा संरक्षण नियम UK GENERAL DATA PROTECTION(UK GDPR) अनुसार, हामीले विद्यार्थीको जानकारी प्रशोधन गर्दा प्रयोग गर्ने कानुनी आधारहरू यस प्रकार छन्:
	कानुनी आधार
	उद्देश्य (माथि उद्धृत)

	कानुनी दायित्व
	१, २, ३

	सार्वजनिक हितमा गरिने कार्य
	१, २, ३, ४



हामी कानुनी दायित्व वा सार्वजनिक हितमा गरिने कार्यमा भर पर्दा, तलका मुख्य कानुनहरू लागू हुन्छन्:
• शिक्षा (स्कटल्यान्ड) अधिनियम १९८०
• शिक्षा (स्कटल्यान्ड) अधिनियम २०१६
• शिक्षा (अपाङ्गता रणनीतिहरू र विद्यार्थीको शैक्षिक अभिलेख) (स्कटल्यान्ड) अधिनियम २००२
• शिक्षा (अतिरिक्त सहयोगका लागि सिकाइ) (स्कटल्यान्ड) अधिनियम २००४
• स्कटल्यान्डका विद्यालयहरूमा मापदण्ड आदि अधिनियम २०००
• बालबालिका (स्कटल्यान्ड) अधिनियम १९९५
• समानता अधिनियम २०१०
• बालबालिका र युवा पुस्ता (स्कटल्यान्ड) अधिनियम २०१४

हामी तपाईंको जानकारी कहाँबाट सङ्कलन गर्छौं?
हामी तपाईंबाट विभिन्न तरिकाहरू मार्फत जानकारी सङ्कलन गर्छौं, जस्तै तपाईंले हाम्रो कुनै फारम पूरा गर्दा, तपाईंले हामीलाई लेख्दा, इमेल गर्दा वा भेट्दा। हामी तपाईंको बारेमा अन्य काउन्सिल सेवाहरू र साझेदार सेवाहरू जस्तै NHS, स्वयंसेवी संस्था, र सामाजिक कार्यबाट पनि जानकारी प्राप्त गर्न सक्छौं। कहिलेकाहीँ हामी अन्य शिक्षा प्राधिकरण वा शैक्षिक मनोविज्ञान सेवाहरूबाट पनि जानकारी माग्न सक्छौं। जब हामी तेस्रो पक्षबाट तपाईंको बच्चाको बारेमा जानकारी माग्छौं, तपाईंलाई जानकारी गराइनेछ। यो सूची पूर्ण नभएको हो र कहिलेकाहीं हामी माथि उल्लिखित बाहेकका अन्य स्रोतहरूबाट पनि जानकारी प्राप्त गर्न सक्छौं, जस्तै अन्य विद्यार्थीहरू, अभिभावकहरू वा जनताको सदस्यहरूबाट।
हामी तपाईंको डेटा कसरी भण्डारण गर्छौं र कति समयसम्म राख्छौं?
हामी तपाईंको व्यक्तिगत डेटा सुरक्षित रूपमा काउन्सिल नेटवर्कमा इलेक्ट्रोनिक रूपमा भण्डारण गर्छौं जहाँ शैक्षिक मनोविज्ञान सेवामा मात्र सीमित पहुँच हुन्छ। GEPS का सबै कर्मचारीहरूले प्रत्येक वर्ष डेटा सुरक्षित भण्डारण सम्बन्धी तालिम लिन स्कटल्यान्ड बाल दुर्व्यवहार अनुसन्धानको कारणले गर्दा सबै स्थानीय प्राधिकरणहरूलाई तपाईंको व्यक्तिगत डेटा अनिश्चितकालसम्म भण्डारण गर्न सल्लाह दिइएको छ।
यो अवधिलाई स्कटल्यान्ड सरकार र SCARRS (स्कटल्यान्ड काउन्सिल अन आर्काइभ्स रेकर्ड रिटेन्सन स्केड्युल) का दिशानिर्देशन अनुसार अपडेट गरिनेछ। आवश्यक छ।
हामी तपाईंको जानकारी कससँग साझा गर्छौं?
शैक्षिक मनोविज्ञान सेवा प्रदान गर्नका लागि, हामी तपाईंको बच्चा वा परिवारको वरिपरि रहेको टिमका सदस्यहरू भएको शिक्षा संस्था र एजेन्सीहरूसँग सम्बन्धित जानकारी साझा गर्नेछौं।
यसमा समावेश हुन सक्छ, तर सीमित छैन:
• सामाजिक कार्य
• NHS
• स्कटल्यान्ड बाल रिपोर्टर प्रशासन
• तेस्रो पक्षका एजेन्सीहरू

यदि डेटा साझा गर्न अनुरोध गरियो भने, शैक्षिक मनोवैज्ञानिकहरूले अन्य संलग्न पेशेवरहरूसँग साझा गर्न उपयुक्त र आवश्यक जानकारी पहिचान गर्न आफ्नो व्यावसायिक निर्णय प्रयोग गर्नेछन्।
तपाईंको व्यक्तिगत डेटासम्बन्धी तपाईंका अधिकारहरू के के हुन्?
संयुक्त अधिराज्य सामान्य डेटा संरक्षण नियम (UK-GDPR) ले अभिभावकहरू र विद्यार्थीहरूलाई आफ्नो जानकारी कसरी सङ्कलन र प्रयोग गरिन्छ भन्ने सम्बन्धमा केही अधिकारहरू प्रदान गर्छ। तपाईं आफ्नो व्यक्तिगत जानकारीको लागि अनुरोध गर्न चाहनुहुन्छ भने, कृपया केनी मीचन (सूचना प्रमुख र डाटा सुरक्षा अधिकारी) लाई सम्पर्क गर्नुहोस्: [kenny.meechan@glasgow.gov.uk]
तपाईंका यी अधिकारहरू पनि छन्:
• तपाईंको व्यक्तिगत डेटा सङ्कलन र प्रयोगबारे जानकारी पाउने अधिकार — यसलाई ‘जानकारी पाउने अधिकार’ भनिन्छ।
• हामीसँग भएका तपाईंको व्यक्तिगत जानकारीको प्रतिलिपि माग्ने अधिकार — यसलाई ‘पहुँच अधिकार’ भनिन्छ, जसलाई सब्जेक्ट एक्सेस रिक्वेस्ट (SAR) वा डेटा सब्जेक्ट एक्सेस रिक्वेस्ट पनि भनिन्छ।
• तपाईंले सोच्नु भएको गलत वा अपूरो जानकारी सच्याउन हामीलाई आग्रह गर्ने अधिकार — यसलाई ‘सुधार अधिकार’ भनिन्छ।
• तपाईंको व्यक्तिगत जानकारी मेटाउन हामीलाई अनुरोध गर्ने अधिकार — यसलाई ‘मेटाउने अधिकार’ भनिन्छ।
• कुनै पनि समयमा सहमति फिर्ता लिन पाउने अधिकार (जहाँ लागू हुन्छ)।
• यदि तपाईंलाई लाग्छ कि हामीले तपाईंको जानकारी सही तरिकाले प्रयोग गरेका छैनौं भने सूचना आयुक्तसमक्ष उजुरी गर्ने अधिकार।
हामी तपाईंको जानकारी अधिकार अनुरोध अस्वीकृत गर्ने वैध कारणहरू हुन सक्छन्, जुन हामीले किन जानकारी प्रशोधन गरिरहेका छौं भन्नेमा निर्भर गर्छ। उदाहरणका लागि, केही अधिकारहरू लागू नहुन सक्छन्:
• कानुनी दायित्व वा सार्वजनिक कार्यको कानुनी आधारमा जानकारी प्रशोधन गर्दा मेटाउने अधिकार लागू हुँदैन।
• कानुनी दायित्व, महत्वपूर्ण हित, सार्वजनिक कार्य वा वैध हितहरूको आधारमा जानकारी प्रशोधन हुँदा पोर्टेबिलिटी अधिकार लागू हुँदैन।
• ठेक्का, कानुनी दायित्व वा महत्वपूर्ण हितको आधारमा जानकारी प्रशोधन हुँदा आपत्ति जनाउने अधिकार लागू हुँदैन।
• यदि कानुनी आधार सहमति हो भने, तपाईंलाई आपत्ति जनाउने अधिकार हुँदैन, तर तपाईंले सहमति फिर्ता लिन सक्नुहुन्छ।
यदि तपाईंलाई हामीले तपाईंको व्यक्तिगत डेटा सङ्कलन वा प्रयोग गर्ने तरिकाबारे कुनै चिन्ता छ भने, कृपया पहिलो पटकमा हामीलाई जानकारी दिनुहोस् ताकि हामी यसलाई समाधान गर्ने प्रयास गर्न सकौं।

कृपया हाम्रो डाटा संरक्षण अधिकारीसँग तलको सम्पर्क विवरणमार्फत सम्पर्क गर्नुहोस्:
केनी मीचन (सूचना प्रमुख र डाटा सुरक्षा अधिकारी)
[kenny.meechan@glasgow.gov.uk]
२३ मोंट्रोस स्ट्रीट
ग्लासगो GCC – CEOCS – सबै 
यदि तपाईं अझै चिन्तित हुनुहुन्छ भने, तपाईं सूचना आयुक्त कार्यालय (Information Commissioner’s Office) लाई पनि सम्पर्क गर्न सक्नुहुन्छ र ICO मा आफ्नो चिन्ता उठाउन सक्नुहुन्छ।
अन्तिम अपडेट
हामीलाई यो गोपनीयता सूचना समय-समयमा अपडेट गर्नु आवश्यक हुन सक्छ, त्यसैले हामी तपाईंलाई यो जानकारी कहिलेकाहीँ पुनः हेर्न सिफारिस गर्छौं। यो संस्करण अन्तिम पटक मार्च २०२५ मा अपडेट गरिएको हो।

